เริ่มแล้ว! กลุ่มไม่มีสมาร์ทโฟน เข้าคิวยาวลงทะเบียน “เราชนะ” จุดบริการ 871 แห่งทั่วปท.
เริ่มแล้ว! กลุ่มไม่มีสมาร์ทโฟน เข้าคิวยาวลงทะเบียน “เราชนะ” จุดบริการ 871 แห่งทั่วประเทศ
เริ่มแล้ว! กลุ่มไม่มีสมาร์ทโฟน เข้าคิวยาวลงทะเบียน “เราชนะ” จุดบริการ 871 แห่งทั่วประเทศ
15 ก.พ. 2564

ผู้สื่อข่าวรายงานว่าวันนี้ (15 ก.พ.64) เป็นวันแรกที่ธนาคารกรุงไทย (KTB) เปิดรับลงทะเบียนโครงการเราชนะ สำหรับกลุ่มผู้ที่ต้องการความช่วยเหลือเป็นพิเศษ เช่น ไม่มีสมาร์ทโฟน ไม่สามารถเข้าถึงระบบอินเทอร์เน็ต ทำให้ไม่สามารถใช้งานแอปพลิเคชัน “เป๋าตัง” ได้ หรือผู้ที่อยู่ในภาวะพึ่งพิง ตั้งแต่วันที่ 15-25 ก.พ.64 เพื่อรับเงินช่วยเหลือจากรัฐบาล จำนวน 7,000 บาท
โดยธนาคารกรุงไทยได้เปิดจุดบริการพิเศษทั่วประเทศ รวมทั้งสิ้น 871 จุด ซึ่งประชาชนในกลุ่มดังกล่าวที่สนใจสมัครเข้าร่วมโครงการฯ เพียงนำบัตรประชาชนแบบสมาร์ทการ์ด (Smart Card) ไปติดต่อขอลงทะเบียน
ทั้งนี้ สำหรับประชาชนที่ยังไม่มีบัตรประชาชนแบบสมาร์ทการ์ด สามารถติดต่อขอทำบัตรได้ที่ สำนักงานเขต ที่ว่าการอำเภอ หรือสำนักบริหารการทะเบียน กรมการปกครอง หน่วยบริการจัดทำบัตรเคลื่อนที่ของกรมการปกครอง หรือสำนักงานหรือที่ทำการขององค์กรปกครองส่วนท้องถิ่น ภายในระยะเวลาดังกล่าว

(ภาพบรรยากาศประชาชนกลุ่มไม่มีสมาร์ทโฟนเข้าคิวลงทะเบียน “เราชนะ” ที่ธนาคารกรุงไทย สาขาสวรรคโลก จ.สุโขทัย)
ตรวจสอบรายชื่อจุดบริการพิเศษลงทะเบียน “เราชนะ” คลิ้กที่นี่
https://krungthai.com/Download/promotion/MediaFile_993krungthaionestopservice.pdf